Flere end halvdelen af landets 2.201 kirkesogne er for små til at kunne overleve og holde kirken åben i længden. Det er ifølge Morgenavisen Jyllands-Posten konklusionen i analysen. Specielt tre nordjyske sogne er for små til at holde en kirke åben.  De tre er Gerding i Rebild Kommune, Vester Tørselv i Mariagerfjord Kommune og Alstrup i Jammerbugt Kommune. De tre har alle færre end 100 medlemmer af Folkekirken. - Menighedsrådene bliver nødt til at se på, om menigheden er aktiv nok til at bevare sognet, siger Kirkefondets generalsekretær Morten Skrubbeltrang til avisen.

Referat:
Halvdelen af landets kirkesogne har under 1.000 medlemmer og har det dermed svært. Tre sogne i Nordjylland har under 100 folkekirkemedlemmer. Det viser en ny analyse fra Kirkefondet.